
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 34P/47/2026 1626200745 02. 06. 2026 JUDr. Lucia Dlugolinská ECLI:SK:OSMA:2026:1626200745.3
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Luciou Dlugolinskou, v konaní navrhovateľa - manžela A. B., nar. XX.XX.XXXX, trvale bytom C. XXX/XX, D., právne zastúpeného JUDr. Petrou Kolesárovou Oravcovou, advokátkou so sídlom Maróthyho 6, Bratislava, a manželky E. F. B., G. E., nar. XX.XX.XXXX, trvale bytom H. XXXX/XX, I., o rozvod manželstva a úpravu pomerov manželov na čas po rozvode k maloletým deťom B.: J., nar. XX.XX.XXXX, K., nar. XX.XX.XXXX a J., nar. XX.XX.XXXX, deti bytom u matky, zastúpené kolíznym opatrovníkom Úradom práce, sociálnych vecí a rodiny Malacky, so sídlom Záhorácka 2942/60A, Malacky, takto rozhodol: Súd manželstvo navrhovateľa A. B., nar. XX.XX.XXXX v K. a manželky F. B., G. E., nar. XX.XX.XXXX v I., uzavreté dňa XX.XX.XXXX v Bratislave – L. F., zapísané v knihe manželstiev Matričného úradu Bratislava – L. F., vo zväzku XX, ročník XXXX, na strane XXX, pod poradovým číslom 71, rozvádza. Súd schvaľuje nasledovnú rodičovskú dohodu: „Maloleté deti: J. B., nar. XX.XX.XXXX, K. B., nar. XX.XX.XXXX a J. B., nar. XX.XX.XXXX, sa na čas po právoplatnosti rozsudku v časti o rozvode manželstva rodičov zverujú do osobnej starostlivosti matky. Zastupovať maloleté deti a spravovať ich majetok sú oprávnení obidvaja rodičia. Otec, A. B., nar. XX.XX.XXXX, sa zaväzuje prispievať na výživu maloletého J. B., nar. XX.XX.XXXX, výživným vo výške 867,- Eur mesačne, na výživu maloletého K. B., nar. XX.XX.XXXX, výživným vo výške 867,- Eur mesačne a na výživu maloletej J. B., nar. XX.XX.XXXX, výživným vo výške 866,- Eur mesačne, a to vždy do 15. dňa v mesiaci vopred k rukám matky, počnúc dňom právoplatnosti rozsudku. Otec je oprávnený stretávať sa s maloletými deťmi každý párny kalendárny týždeň v roku od piatka od 16:00 hod. do nedele do 20:00 hod, pričom miestom odovzdania a prevzatia maloletých detí je miesto bydliska matky.“ Žiaden z účastníkov n e m á nárok na náhradu trov konania. odôvodnenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania.
Poučenie: Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Manžel, ktorý pri uzavretí manželstva prijal priezvisko druhého manžela, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

